open-index/open-wikipedia-markdown huggingface dataset:
Pleistoanax

**Pleistoanax** () z kráľovskej rodiny Agiovcov bol kráľ  Sparty od roku 459 pred Kr. do roku 409 pred Kr. V rokoch 446 pred Kr. do roku 428 pred Kr. ho zastupoval syn Pausanias. Pleistoanax bol najstarším synom Pausania, slávneho vojvodcu pochádzajúceho z kráľovskej rodiny Agiovcov, ktorý na čele gréckych vojsk porazil v roku 479 pred Kr. perzské vojská v bitke pri Platajách.

Na trón nastúpil v roku 459 pred Kr. V roku 457 pred Kr. viedla Sparta inváziu proti Fokide. Pleistoanax, keďže bol ešte veľmi mladý, nemohol sa postaviť na čelo spartského vojska; zastúpil ho syn jeho strýka Nikoméda Kleombrotos. V roku 445 pred Kr. vpadli Aténčania na čele s Periklom do Eubóje a ako odvetu viedol inváziu Sparťanov do Atiky v tom istom roku už Pleistoanax osobne, ale za poradcu mu efori určili Kleandrida. Sparťania pustošili krajinu okolo Atén, ale Atény sa im nepodarilo dobyť. Po predčasnom stiahnutí svojho vojska z nepriateľského územia boli Pleistoanax spolu Kleandridom vystavení podozreniu, že boli podplatení Periklom. Efori ich na to obvinili z úplatkárstva. Kleandrida odsúdili na smrť a mladého kráľa na vysokú pokutu, ktorú nevedel splatiť a bol preto nútený opustiť Spartu. Pleistoanax žil potom 19 rokov vo vyhnanstve v Arkádii na posvätnom pozemku pri svätyni boha Dia a počas tohto obdobia ho na tróne zastupoval jeho syn Pausanias.

Vzhľadom na pokánia a na podnet z Delfskej veštiarne mu počas peloponézskej vojny v roku 428 pred Kr. efori povolili vstup do Sparty a ujať sa znova vlády. Jeho ďalšie panovanie bolo ale ostro sledované jeho odporcami, ktorí ho podozrievali z toho, že podplatil Pýtiu v delfskej veštiarni. Každý jeho neúspech počas peloponézskej vojny proti Aténam využili proti nemu. Pleistoanax preto použil všetok svoj vplyv na ukončenie vojny a dosiahnutie mieru s Aténami. To sa mu napokon podarilo v roku 421 pred Kr., keď spolu s aténskym štátnikom Nikiom podpísali mierovú zmluvu (tzv. zmluva Nikias). Mierová zmluva mala platiť 50 rokov. Obyvateľstvo a hlavne roľníci ho privítali s nadšením. Mier netrval však dlho už o tri roky Sparťania zaútočili na Argos. Lenže Argos bol demokratický štát a Atény ho nenechali bez pomoci. Na posilnenie spartských vojenských síl bol kráľ Pleistoanax postavený na čelo armády pozostávajúcich zo starých mužov a chlapcov, ktorá mala pomôcť spolukráľovi Agidovi. Po príchode zistil, že jeho pomoc už nie je potrebná. Spartské vojsko v bitke pri Mantinei zvíťazilo. Pleistoanax sa vrátil do Sparty. Zomrel v roku 409 pred Kr. a jeho nástupcom sa stal jeho syn Pausanias.

## Zdroje
* Ploutarchos, *Perikles*
* Thukydides, *Dejiny peloponezskej vojny*
* Diodoros Sicílsky, *Bibliotheca historia*

Kategória:Vládcovia Sparty
Daniel Brands

**Daniel Brands** (* 17. júl 1987, Deggendorf, Nemecko) je súčasný nemecký profesionálny tenista.

## Koncoročná pozícia v rebríčku ATP
### Dvojhra

### Štvorhra

## Externé odkazy

Kategória:Nemeckí tenisti
X-Moto

**X-Moto** je Open source 2D motokrosová plošinovka vyvíjaná pre GNU/Linux. Dôležitú rolu v nej hrá fyzika. Základný herný princíp je klonom Elasto Manie, ale fyzikálne simulácie sú mierne odlišné. Projekt začal v roku 2005.

## Prehľad
Hra neobsahuje žiadny príbeh ani zápletku, nie je ani dôležité v akom poradí sa úrovne hrajú, ale doporučuje sa začať od prvých dodaných úrovní. Rovnako ako v Elasto Manii môže byť hra pre začiatočníkov veľmi obťažná.

### Základy hry
Herný koncept je jednoduchý. Hráčovým úlohou je v každej úrovni pozbierať jahody a potom sa dotknúť kvetiny. V tom sa mu snaží zabrániť náročný terén a „ničiče“, ktorých sa hráč nesmie dotknúť. Vo väčšine úrovní nie sú žiadne pohyblivé objekty. Jazdcovi sa pri páde z výšky nič nestane, zomrie len pri dotyku hlavy s terénom, alebo pri dotyku hlavy či kolies s ničičom.

### Rozdiely oproti Elasto Manii
Hlavnými rozdielmi sú otvorenosť kódu, iná fyzika umožňujúca náročnejšie kaskadérske kúsky a rozšíriteľnosť vďaka skriptovateľným úrovniam.

### Grafika a zvuk
Grafika je jednoduchá, hra sa odohráva v dvoch rozmeroch, aj keď hra používa OpenGL. Zvukov je veľmi málo. Hra obsahuje len zvuk motora, výhry, prehry a hudbu v menu.

## Prednosti
*2D grafika vo vysokom rozlíšení využívajúca OpenGL akceleráciu pre rýchle vykresľovanie.
*Rozšíritelnosť vlastnými úrovňami (editor je súčasťou), úrovne možno sťahovať z internetu.
*Úrovne možno vytvárať aj pomocou Inkscape.
*Používa Open Dynamics Engine pre simulácie fyziky.
*Úrovne sú skriptovatelné pomocou jazyka Lua, možno meniť polohu objektov, gravitáciu a pridávať ďalšie ovládacie prvky.
*Replaye.
*Online najlepšie časy, vrátane replayov.
*Skinovatelnosť.
*Duch – zobrazuje replay počas hrania.

## Iné projekty

## Zdroj

## Externé odkazy
*Oficiálny web
*Recenzia na Root.cz

Kategória:Pretekárske počítačové hry
Kategória:Hry pre Linux
Kategória:Hry pre Mac OS X
Kategória:Hry pre Windows
Kategória:Počítačové hry z 2005
Kategória:Slobodný softvér
Jaroslav Havlíček

**Jaroslav Havlíček** (* 3. február 1896 Jilemnice – † 7. apríl 1943 Praha), bol český spisovateľ, najvýznamnejší český predstaviteľ psychologickej prózy.

## Životopis
Jaroslav Havlíček vyštudoval reálku v Jičíne (maturoval 1913). Potom (1914) absolvoval abiturientský kurz obchodnej akadémie Chrudim a začal študovať na ČVUT v Prahe. Roku 1915 bol ako jednoročný dobrovoľník odvedený do prvej svetovej vojny, zúčastnil sa bojov v Rusku, v Taliansku a v roku 1919 na Slovensku. V roku 1919 začal pracovať ako úradník v Živnostenskej banke v Prahe  a pri zamestnaní úspešne doštudoval vysokú školu. V roku 1921 sa oženil s Mariou Krausovou. 

Svoje poviedky publikoval v mnohých časopisoch: *Lumír*, *Zvon*,  a *Národní listy*. Priatelil sa s Antalom Staškom. Jeho synom bol Zbyněk Havlíček.

## Dielo
Jeho literatúru ovplyvnili písmaci a špiritisti, napísal niekoľko románov, ktorých dej je zasadený do malomesta na prelome 19. a 20. storočia. Popisuje tragické ľudské osudy, degeneráciu – takmer naturalisticky, až chladnokrvne, duševné stavy často veľmi narušených ľudí a extrémne situácie. Bol skvelým vyprávačom. Niektoré jeho postavy vykazujú veľkú mravnú a duševnú sílu.

* *Neopatrné panny* – 1941,  písané v rokoch 1929 – 1932
* *Vyprahlé touhy* – 1935, prepracované vyšlo v roku 1944 pod názvom *Petrolejové lampy*
* *Petrolejové lampy* – sfilmované, tento román pojednáva o citlivej žene, ktorá sa nemôže vydať – vezme si svojho bratranca a sobášom získa statok. Skoro však zistí, že statok je zadlžený a jej manžel má syfilidu. Hrdinka sa osudu nepoddá a postupne sa vyrovná so svojim osudom.
* *Neviditelný* (1937)– sfilmované pod názvom *Prokletí domu Hajnů*; dej sa odohráva v bohatej rodine, ktorá sa postupne rozpadá. Hlavným hrdinom je inžinier, ktorý si vezme dedičku továrne. Po svadbe zistí, že s nimi v dome žije bláznivý strýčko, ktorý si myslí, že je neviditeľný. Tento stav postupne rozbíja jeho manželstvo a Petrova žena sa nakoniec tiež zblázni.
* *Ta třetí* – sfilmované; 1939
* *Helimadoe* – sfilmované; 1940 príbeh piatich sestier (podľa začiatočných slabík ich mien), ktoré sú ovládané podivínskym otcom lekárom. Dcéry sa volali Helena, Lidmila, Marie, Dora a Ema. Dielom prevádza mladý vyprávač Emil.
* *Synáček* – 1942
* *Zánik městečka Olšiny* – 1944, posmrtne vydaná zbierka fantastických poviedok
* *Skleněný vrch* – poviedka, podľa ktorej bol natočený film *Barbora Hlavsová*
* *Muž sedmi sester* – posmrtne vydané v 90. rokoch

Posmrtne bola z jeho diela zostavená a vydaná rada poviedkových súborov:
* *Zázrak flamendrů* – 1964
* *Prodavač času* – 1968
* *Hodinky pana Balabána* – 1986

## Referencie


## Zdroj
*

Kategória:Českí spisovatelia
Kategória:Českí spisovatelia science-fiction
Kategória:Spisovatelia poviedok
Kategória:Českí spisovatelia románov
Tučniak čiapočkatý

**Tučniak čiapočkatý** (*Pygoscelis antarcticus* alebo *antarctica*) je stredne veľký druh tučniaka z rodu Pygoscelis rozšírený v Južnej Georgii a na Južných Sandwichových ostrovoch, Antarktíde, Južných Orknejských a Shetlandských ostrovoch, Bouvetovom ostrove, Ballenyských ostrovoch a na Ostrove Petra I.

## Opis
vľavo|náhľad|Tučniak čiapočkatý
Tučniak čiapočkatý je až 68 cm vysoký a váži okolo 4,5 kg. Má tmavý chvost, chrbát, vrchnú stranu plutiev, temeno a zobák. Brucho, hrdlo, spodnú časť plutiev a z časti aj hlavy má biele, končatiny ružové. ľahko ho rozoznáme podľa úzkeho čierneho pruhu, ktorý sa tiahne od temena pod zobák a späť a pripomína uzdičku. Samec ani samica sa od seba zároveň sfarbením ani veľkosťou nijak viditeľne nelíšia.

## Ekológia
Tučniaky čiapočkaté sa spravidla držia len pri brehu, aj keď bolo už niekoľko jedincov videných na šírom mori. Živí sa malými bezstavovcami a rybami. Svojej koristi sa ľahko zmocňujú vďaka veľmi rýchlemu plávaniu. 

Je veľmi dobrým potápačom, ktorý sa dokáže ponoriť aj do niekoľko metrovej hĺbky a vydržať pod vodou aj dlhšie ako jednu minútu. Najčastejšie sa pritom potápa na poludnie a večer. Podobne ako ostatné druhy tučniakov sa na súši, kde sa inak pohybuje veľmi neohrabane, často na ľade doslova kĺže po bruchu a odráža sa plutvami a končatinami, čím môžu vyvinúť viditeľne väčšiu rýchlosť. 

Stavia si kruhové hniezda z kameňov, do ktorých kladie 2 vajcia, ktoré zahrievajú striedavo obidvaja rodičia po 5 až 10 dní. Mláďatá so šedým chrbtom a o niečo svetlejším bruchom sa liahnu po 35 dňoch a v hniezde zostávajú po dobu 20 - 30 dní, potom sa zoskupujú do tzv. škôlok. Do vody po prvýkrát vstupujú až po tom, čo sa zbavia prachového peria, teda po 50 až 60 dňoch života.   

## Početnosť
Tučniak čiapočkatý je pomerne hojný druh, v Červenom zozname ohrozených druhov (IUCN) je zaradený do kategórie najmenej ohrozených druhov (Least Concern). Na celom svete žije pritom až 8 000 000 jedincov. Hniezdna oblasť je značne rozsiahla a zaujíma 50 – .

## Referencie


## Iné projekty

## Zdroj

Kategória:Tučniakovité
Kategória:Najmenej ohrozené druhy
Kamil de Lellis

**Kamil de Lellis** (* 25. máj 1550, Chieti, Taliansko – † 14. júl 1614, Rím) bol katolícky svätec, kňaz a zakladateľ rádu kamiliánov.

## Život
Narodil sa v obci Bucchinico v talianskom regióne Abruzzy. Bojoval v armáde Benátskej republiky proti Turkom. Napokon chcel zanechať vojenského života, ktorý bol márnotratný a vstúpiť ku kapucínom. Pre vážne ochorenie ale nebol prijatý. Počas svojho liečenia v rímskej nemocnici pomáhal ošetrovať tých, ktorí na tom boli ešte horšie než on. Rozhodol sa, že pomoci chorým zasvätí svoj život.

V roku 1582 založil spoločenstvo, ktoré si hovorilo „služobníci nemocných“, a ktoré ako svoj znak začalo používať červený kríž. Z tohto spoločenstva neskôr vznikla rehoľná spoločnosť kamiliánov. 

Na Kamila de Lellis mal veľký vplyv sv. Filip Neri. V službe chorým videl službu trpiacemu Kristovi a tejto činnosti nezanechal ani potom, čo bol v roku 1584 vysvätený na kňaza. Zomrel v Ríme 14. júla 1614, svätorečený bol v roku 1746 a v roku 1886 bol prehlásený za patróna chorých a umierajúcich. Liturgická pamiatka sa slávi 14. júla.

## Iné projekty

## Zdroj

Kategória:Svätci
Kategória:Talianski katolícki svätci
Kategória:Zakladatelia rádov
Kategória:Katolícki svätci majúci sviatok 14. júla
Lesný roh

náhľad|Lesný roh
**Lesný roh** je plechový hudobný nástroj. Je predchodcom moderných trubiek. Zvuk sa tvorí v nátrubku a záklopkovom mechanizme. Vyvinul sa z európskych rohov v 17. storočí. Lesný roh sa často používa na vykreslenie zvukov prírody alebo poľovačky v lese.

V symfonickom orchestri je zvyčajne ladený v F.

**Hornista** – hudobník hrajúci na lesný roh. Slovo hornista pochádza z anglického slova horn.

## Pozri aj
* Dychový nástroj
* Hudobný nástroj

Kategória:Plechové dychové nástroje
ITMS

**ITMS** je vládny informačný systém, ktorý slúži na zabezpečenie jednotného spôsobu evidencie, spracovávania, exportu a monitorovania dát o programovaní, projektovom a finančnom riadení, kontrole a audite programov financovaných zo štrukturálnych fondov a Kohézneho fondu. ITMS je nástroj pre zabezpečenie transparentnosti, kontrolovateľnosti a auditovateľnosti procesov čerpania týchto fondov. Informácie v ITMS sú hlavným zdrojom informácií pre Vládu SR, verejnosť, národný monitorovací výbor pre štrukturálne fondy a Európsku komisiu.

## Externé odkazy
*Portál ITMS 

Kategória:Informačné systémy
Felipe González

**Felipe González Márquez** (* 5. marec 1942, Sevilla) je španielsky politik, dlhoročný generálny tajomník hlavnej španielskej ľavicovej strany Španielska socialistická robotnícka strana (19741997) a tretí predseda vlády od španielskeho prechodu k demokracii (19821996).

## Život a kariéra
Počas štúdií práv v Seville sa González zapojil najprv do kresťansko-demokratického, neskôr socialistického odboja proti režimu generála Franka, za čo bol roku 1971 zatknutý. Bol jednou z hlavných postáv pri obnove Španielskej socialistickej robotníckej strany roku 1974. Postupne sa mu podarilo presadiť vo vnútri strany opustenie marxistických pozícii a prechod k sociálne-demokratickému kurzu.

González bol ministerským predsedom 13 a pol roka a je tak jednou z najdlhšie vládnucich osôb v novodobej histórii Španielska. Pod jeho vedením sa strane PSOE podarilo dvakrát po sebe získať absolútnu väčšinu v španielskom 350 člennom Kongrese: 202 mandátov (48,1 % hlasov) v historickom víťazstve v roku 1982 a 184 v roku 1986; v roku 1989 potom získali jeho socialisti presnú polovicu, tj. 175 kresiel.

V roku 1993 stratila PSOE absolútnu väčšinu a musela utvoriť koalíciu s katalánskou stranou Convergència i Unió; v roku 1996 potom socialistov porazila Aznarova Ľudová strana. Do následujúceho roku bol González lídrom opozície.

Od roku 2000 bol poslancom španielskeho Kongresu, kde sa však pre iné aktivity stal chronickým absentérom, a preto sa z aktívnej politiky stiahol. V roku 2007 bol potom na samite EU menovaný predsedom tzv. Reflexnej skupiny (alebo „rady múdrych“), ktorej poslaním je formulácia vízií EU v dlhšom časovom horizonte.

Roku 1993 obdržal González Cenu Karola Veľkého.

## Bibliografia
* 1982: *Un discurso ético*
* 1997: *El Socialismo*
* 2001: *El futuro no es lo que era* (spoluautor Juan Luis Cebrián)
* 2003: *Memorias del futuro*

## Referencie

*

## Iné projekty

## Externé odkazy
*Profil na stránkach Rady EU 
*Podrobný životopis  

Kategória:Španielski politici
Kategória:Predsedovia vlády Španielska
Kategória:Osobnosti zo Sevilly
Kategória:Rytieri veľkokríža Rádu Kristovho
Pravoslávny chrám svätých Cyrila a Metoda

náhľad|Pohľad na kostol z Resslovej ulice
náhľad|Pamätník parašutistom v krypte kostola
**Pravoslávny katedrálny chrám svätých Cyrila a Metoda** (), do roku 1935 **katolícky kostol svätého Karla Boromejského** (), sa nachádza na rohu ulíc Resslova a Gorazdova v pražskom Novom Meste. 

## Stavba
Budova kostola je dielom barokových architektov Kiliána Ignáca Dienzenhofera a Pavla Ignáca Bayera z rokov 1730 až 1736.

Je to významná sálová stavba pôvodne zasvätená sv. Karolovi Boromejskému. Chrám bol súčasťou susedného ústavného domova pre emeritných kňazov, ktorý bol roku 1783 zrušený a premenený na kasáreň a skladisko. V roku 1866 sa budova stala súčasťou ČVUT. 29. septembra 1935 bol kostol slávnostne zasvätený sv. Cyrilovi a Metodovi a stal sa sídlom pravoslávneho biskupa Gorazda (občianskym menom Matěj Pavlík).

Kostol stojí na asi tri metre vyvýšenej terase oproti okolitým stavbám, ako dôsledok terénnych úprav okolia v 80. rokoch 19. storočia.

## Dejiny
Za nemeckej nacistickej okupácie sa chrám sv. Cyrila a Metoda významne zapísal do novodobých československých dejín. V tunajšej krypte sa ukrývali parašutisti – príslušníci zahraničného odboja – ktorí previedli atentát (''operácia Anthropoid'') na zastupujúceho ríšskeho protektora R. Heydricha. Tu tiež 18. júna 1942 zomreli. Medzi nimi škpt. Adolf Opálka, kpt. Jozef Gabčík, kpt. Jan Kubiš, kpt. Josef Valčík, por. Josef Bublík, por. Jan Hrubý, por. Jaroslav Švarc. Okrem mnohých ďalších, ktorí poskytli parašutistom pomoc, boli popravení aj predstavitelia pravoslávnej cirkvi a chrámu sv. Cyrila a Metoda, ktorí sa priamo podieľali na ukrývaní parašutistov – biskup Gorazd, farár Václav Čikl, kaplán Dr. Vladimír Petřek a predseda cirkevnej obce Jan Sonnevend. Pravoslávna cirkev bola v Protektoráte v septembri roku 1942 zakázaná.

## Súčasnosť
V súčasnosti chrám funguje pre potreby pravoslávnej cirkvi, bohoslužby sa tu konajú: večerné – každú sobotu od 17 hodiny a nedeľné o 9.30 hodín. Okrem toho sa konajú bohoslužby podľa cirkevného kalendára. Duchovným správcom chrámu je dr. Jaroslav Šuvarský. Chrám bol tiež prehlásený ako *miesto česko-nemeckého zmierenia*.

## Galéria

Súbor:Cyril a Metoděj - portál.JPG|Portál kostola
Súbor:Cyril a Metoděj - služba 2.JPG|Nedeľná bohoslužba
Súbor:CM interiér 1.JPG|Interiér chrámu
Súbor:CM pomník.JPG|Pamätník parašutistov a duchovných, ktorí tu zahynuli
Prag-2540-Sv. Kyrill und Method-Krypta-Gedenstaette Heydrich-Attentaeter-2008-gje.jpg|Pamätník atentátnikov na Heydricha v krypte
Prag-2550-Sv. Kyrill und Method-Krypta-Gedenstaette Heydrich-Attentaeter-Kanal-2008-gje.jpg|Pamätník atentátnikov na Heydricha v krypte


## Iné projekty

## Zdroj

Cyruka a Metoda
Kategória:Kostoly zasvätené svätým Cyrilovi a Metodovi
Kategória:Pravoslávne chrámy v Česku
Stredná odborná škola drevárska (Topoľčany)

**Stredná odborná škola drevárska v Topoľčanoch** so sídlom na Pílskej ulici č. 7 je stredná odborná škola zameraná na prípravu žiakov pre drevársky priemysel a výrobu nábytku. Je situovaná v blízkosti jednej z najväčších firiem na výrobu nábytku na Slovensku - Decodom s.r.o v Topoľčanoch.

## História
Mesto Topoľčany leží na Hornej Nitre a historicky je úzko späté s drevárskym a nábytkárskym priemyslom.Škola historicky prešla dlhým vývojom.  
**Stredné odborné učilište nábytkárske v Topoľčanoch** sa stalo priamym pokračovateľom odborného učilišťa pri n. p. Mier v Topoľčanoch, ktoré bolo založené v roku 1972. Od roku 1979 škola niesla nový názov Stredné odborné učilište nábytkárske (SOU nábytkárske) a pripravovala kvalifikovaných stolárov pre nábytkárske podniky na Slovensku.
V roku 1988 bola otvorená elokovaná trieda Strednej priemyselnej školy drevárskej vo Zvolene, pri SOU nábytkárskom v Topoľčanoch. Obe školy zostali pod jedným riaditeľstvom. V roku 1991 sa **Stredná odborná škola drevárska** od SOU nábytkárskeho delimitovala a začala pôsobiť v priestoroch učilišťa pod samostatným riaditeľstvom. 

### Ďalšie zmeny
V roku 2003 došlo k združeniu obidvoch škôl a vznikla **Združená stredná škola drevárska a nábytkárska**. 
V roku 2008 sa názov školy zmenil na **Stredná odborná škola**.
Od roku 2009 má škola názov **Stredná odborná škola drevárska**.

## Súčasnosť
V súčasnosti (2009) má škola 19 tried, ktoré navštevuje 484 žiakov. Neustále prebiehajú zmeny týkajúce modernizácie vyučovacieho procesu s využívaním IKT technológií a e-learningu. Škola získala finančné zdroje z Európskych štrukturálnych fondov na rekonštrukciu a modernizáciu v súvislosti so nížením energetickej náročnosti prevádzky. Vybudovalo sa Pilotné centrum odborného vzdelávania nábytkárskeho priemyslu v spolupráci s firmou Decodom s.r.o Topoľčany.

Škola sa aktívne prezentuje na medzinárodných výstavách, veľtrhoch, v rámci mesta i v masmediálnych prostriedkoch. Žiaci majú možnosť pracovať v rôznych záujmových krúžkoch a zapájajú sa do SOČ.

## Štúdium
; 4-ročné študijné odbory
* po ukončení štúdia získavajú žiaci maturitné vysvedčenie:

#3336 6 drevárstvo a nábytkárstvo
#3341 4 operátor drevárskej a nábytkárskej výroby
#3917 6 technické a informatické služby
#8269 6 tvorba nábytku a interiéru

; 3-ročné učebné odbory
* po ukončení štúdia získavajú žiaci vyučný list:

#3355 2 stolár
#3663 2 tesár
#3370 2 čalúnnik
#8557 2 umelecký stolár

; 2-ročné nadstavbové štúdium
* po ukončení učebného odboru môžu absolventi učebných odborov získať maturitné vysvedčenie v nasledovných odboroch:

#3347 4 drevárska a nábytkárska výroba - zameranie na: 01 drevárstvo a nábytkárstvo 
#8501 4 umelecko-remeselné práce

## Externé odkazy
*Oficiálna webová stránka školy.

Kategória:Stredné odborné školy na Slovensku
Kategória:Organizácie založené v 1979
Kategória:Školy v Topoľčanoch
Colin Fleming

**Colin Fleming** (* 13. august 1984, Linlithgow, Spojené kráľovstvo) je súčasný britský profesionálny tenista. Počas svojej kariéry vyhral 2 turnaje ATP vo štvorhre.

## Finálové účasti na turnajoch ATP (2)

### Štvorhra - výhry (2)

## Externé odkazy

Kategória:Narodenia v 1984
Kategória:Britskí tenisti
Kategória:Britskí olympionici
Kategória:Tenisti na Letných olympijských hrách 2016
Jefferson Davis

**Jefferson Davis** (* 3. jún 1808, Fairview, Kentucky, USA – † 6. december 1889, New Orleans, Louisiana, USA) bol americký politik, v rokoch 18531857 vedúci ministerstva vojny a predovšetkým prvý a jediný prezident Konfederovaných štátov amerických.

## Život a kariéra
Medzi rokmi 1824 a 1828 študoval na Vojenskej akadémii Spojených štátov vo West Pointe. 17. júna 1835 sa aj cez odpor jeho otca oženil so Sarah Knox Taylorovou, dcérou neskoršieho amerického prezidenta Zachary Taylora. Jeho prvá manželka však už 15. septembra toho istého roku zomrela na maláriu.

Po smrti svojej ženy sa Jefferson Davis stiahol do ústrania a venoval sa predovšetkým farmárčeniu. Aj keď bol veľkým zástancom otrokárstva, mali jeho otroci relatívne vysokú mieru samosprávy a bolo k nim pristupované na vtedajšie pomery dosť benevolentným spôsobom.

26. februára 1845 sa znovu oženil a to za Varinu Howellovú. V rokoch 1846 až 1847 sa zúčastnil ako dôstojník mexicko-americkej vojny, pri ktorej vynikol svojou odvahou a bol postrelený do nohy. Zachary Taylor sa mu po konci vojny ospravedlnil za svoj predchádzajúci negatívny postoj a prehlásil, že jeho dcéra bola lepším sudcom než on sám.

V roku 1847 sa stal senátorom za Mississippi. Patril medzi odporcov kompromisu z roku 1850. V roku 1851 bol opäť zvolený senátorom, ale za krátky čas svoj mandát zložil a neúspešne kandidoval na guvernéra Mississippi. Vo voľbách ho porazil Henry Stuart Foote o 999 hlasov.

Potom podporoval prezidentskú kandidatúru Franklina Pierceho a po jeho zvolení sa stal v rokoch 1853 až 1857 sekretárom ministerstva vojny. Od roku 1857 bol opäť senátorom.

Aj keď bol najprv odporcom odtrhnutia južanských štátov od Únie, zmenil po zvolení Abrahama Lincolna svoj názor a 21. januára 1861 oznámil odtrhnutie štátu Mississippi. V období 18. februára 1861 až 10. mája 1865 bol prezidentom Konfederovaných štátov amerických.

Po konci občianskej vojny bol Davis dva roky väznený, v roku 1867 bol prepustený na kauciu. Roku 1874 bol opäť zvolený do Senátu, ale svojej funkcie bol na základe štrnásteho dodatku americkej ústavy zbavený.

Ku koncu svojho života napísal dve knihy: *The Rise and Fall of the Confederate Government* a *A Short History of the Confederate States of America*, v ktorých popisoval dejiny štátov Konfederácie a americkej občianskej vojny.

## Iné projekty

## Zdroj

Kategória:Politici USA
Kategória:Osobnosti na poštových známkach USA
Kategória:Osobnosti z Kentucky
Kategória:Senátori USA
Kategória:Úmrtia na maláriu
Kategória:Osobnosti USA anglického pôvodu
Kategória:Osobnosti USA waleského pôvodu
Kategória:Členovia Demokratickej strany USA
Kategória:Osobnosti americkej občianskej vojny
Kategória:Absolventi United States Military Academy
Luna 14

**Luna 14** () bola automatická medziplanetárna sonda zo Sovietskeho programu Luna. V  roku 1968 sa stala štvrtou sovietskou umelou družicou Mesiaca. V katalógu COSPAR bola neskôr označená ako 1968-027A. 

Pred týmto letom, po úspešnej misii Luny 13, Sovieti vypustili ďalšiu z družíc, ktorá sa po havárii nosnej rakety nedostala ani na orbitu Zeme, preto nezískala označenie. V čase letu Luny 14 nebol závod medzi ZSSR a USA o prvenstvo v dosiahnutí Mesiaca ľuďmi ešte rozhodnutý.

## Popis sondy
Typ E-6LS bol vyrobený ako všetky Luny v konštrukčnom stredisku OKB-1, čo je dnešný RKK Energija v Koroljove. 

Hmotnosť sondy bola 1 700 kg, výrobné číslo 113.

## Priebeh misie
Štart nosnej rakety Molnija-M so sondou prebehol dopoludnia 7. apríla 1968 z kozmodrómu Bajkonur. Najprv bola vynesená na nízku obežnú dráhu 189-242 km nad Zemou (tiež uvádzaná ako parkovacia). Večer toho istého dňa bola prevedená prvá úprava (korekcie) dráhy, ktorá sa zmenila na viac výstrednú 160-270 km a z nej pokračovala ďalej k Mesiacu rýchlosťou 2,1 km/sec.

K Mesiacu sa dostala po troch dňoch letu večer, brzdiaci motor sa zapol automaticky a sonda zmenšila svoju rýchlosť na 1,2 km za sekundu. Tým sa z nej stala obežnica Mesiaca a začala plniť svoje úlohy z výšky 160-870 km. Do 30. apríla previedla 176 obehov a na Zem odoslala 97 rádiových relácií obsahujúcich namerané hodnoty, ktoré sa týkali mi. gravitačných zmien dráhy, meranie prúdov slnečného a kozmického žiarenia. Po vyčerpaní batérií sonda prestala vysielať.

## Pozri aj
* Program Luna

## Literatúra
 

## Referencie



## Externé odkazy
*     Luny jednotlivo 
*     Luna na SPACE

Kategória:Program Luna
Kategória:Kozmonautika v 1968
Kategória:Úspešné sondy
František Benda (skladateľ)

**František Benda** (* 22. november 1709  – † 7. marec 1786) bol český skladateľ a husľový virtuóz obdobia raného klasicizmu.

## Životopis
František Benda (starší brat skladateľa Jiřího Antonína Bendu) pochádzal z tkáčskej a muzikantskej rodiny. Jeho otec, tajný evanjelik, bol písmak. František hudobné vzdelanie získal v Prahe u jezuitov a Drážďanoch. Pôsobil postupne v šľachtických kapelách vo Viedni, Varšave a Berlíne. V roku 1733 sa stal členom kapely pruského kráľa Friedricha II.. František sa v kapele vypracoval, roku 1740 sa stal primášom a v roku 1771 koncertným majstrom pruskej dvorskej kapely. Kráľ Friedrich sa na jeho prosbu postaral o presídlenie celej rodiny trpiacej náboženským útlakom (rodičia aj súrodenci) do Berlína..

## Dielo
Ako huslista sa Benda vyznačoval brilantnou virtuozitou a neobyčajne spevným tónom, celkovou hudobnosťou a vnímavosťou. Ako autor uplatňoval živé prvky českej svetskej melodiky a rytmiky, čím sa odpútal od svojich hlavných vzorov Vivaldiho a Tartiniho. Rozvíja melodickosť a spevnosť, hlavne v adagiových vetách, a v husľových skladbách dochádza až k náznakom sonátovej formy. Vedľa Stamica sa jediný dopracoval osobitého slohu v husľovej hre, nezávislého od talianskej tradície; v kompozičnom štýle je považovaný za predchodcu klasicizmu, patril však skôr ku konzervatívnemu skladateľskému prúdu, ktorý sa nikdy plne neodpútal od barokového štýlu. Zložil 15 husľových koncertov a viac než sto ďalších skladieb pre sólové husle (sonáty, triové sonáty, capriccia). V symfóniách dodržuje vtedy obľúbený trojvetný typ barokovej symfónie neapolskej.

## Iné projekty

## Referencie



Kategória:Skladatelia vážnej hudby
Kategória:Českí hudobní skladatelia
Kategória:Klasicistickí skladatelia
Kategória:Českí huslisti
Kategória:Narodenia v 1709
Kategória:Úmrtia v 1786
Eperjes

**Eperjes** môže byť:

* obec v Maďarsku, pozri Eperjes (Maďarsko)
* maďarský názov mesta Prešov
Charles Friedel

**Charles Friedel** (* 12. marec 1832, Štrasburg – † 20. apríl 1899, Montauban) bol francúzsky chemik.

Spoločne so svojím priateľom J. M. Craftsom roku 1877 objavil dva typy chemických reakcií ktoré po nich boli pomenované, tzv. Friedel-Craftsova alkylácia a acylácia.

## Životopis
Friedel študoval od roku 1850 v Štrasburgu prírodné vedy a po prerušení roku 1852 pokračoval v štúdiu na parížskej Sorbonne. V rokoch 1856 až 1870 pracoval ako správca zbierok minerálov univerzity *École de Mines*. V tom čase bol tiež činný v laboratóriu školy *École de Medicine* kde si pod vedením C. A. Wurtza prehĺbil svoje znalosti chémie. Roku 1860 sa tu zoznámil s J. M. Craftsom a po svojej doktorskej promócii roku 1869 nastúpil od roku 1871 na miesto docenta na École Normale Supérieure. V roku 1876 sa stal profesorom mineralógie na Sorbonne. Roku 1884 po smrti C. A. Wurtza prevzal jeho miesto profesora organickej chémie.

Od roku 1889 bol súčasne predsedom komisie ktorej cieľom bolo previesť reformu názvoslovia organických zlúčenín.

Jeho synom bol mineralóg a kryštalograf Georges Friedel (18651933).

## Vedecké úspechy
* 18571866 objasnenie štruktúry ketónov. (dizertácia)
* objav sekundárnych a terciárnych dier alkoholov, súčasne s A. M. Butlerovom
* 18631870 práce týkajúce sa valencie a atómovej hmotnosti kremíka. V nasledujúcich rokoch výroba zlúčenín kremíku neobsahujúcich kyslík
* 1872 Syntéza glycerínu z izopropanolu
* 1877 Friedel a Crafts objavili katalytické účinky anorganických zlúčenín halogenidov pri výrobe alkylovaných a acetylovaných aromatických látok (Friedel-Craftsove reakcie)
* Objasnenie štruktúry kyseliny mliečnej a ketónu pinakolónu

## Externé odkazy
* Biografia 

Kategória:Osobnosti zo Štrasburgu
Kategória:Francúzski chemici
Kategória:Francúzski mineralógovia
Kategória:Členovia Francúzskej akadémie vied
Kategória:Absolventi Parížskej univerzity
Kategória:Nositelia Davyho medaily
Kategória:Absolventi Štrasburskej univerzity
W-CDMA

**W-CDMA** (**Wideband Code Division Multiple Access**) je európsko-japonský 3G štandard siete mobilných telefónov. Je súčasťou rodiny 3G štandardov ITU-2000. 

Definuje aj terestrickú (pozemnú) aj satelitnú mobilnú službu. Tej pozemnej sa hovorí UTRA (UMTS Terrestrial Radio Access). Satelitná S-UMTS alebo USRA sa zatiaľ ani vzdialene neblíži implementácii.

Z dôvodu širšej kompatibility je tu definovaný frekvenčne delený duplex (FDD či UTRA FDD) pre párové spektrum a časovo delený duplex TDD pre spektrum nepárové, nazývaný aj TD-CDMA alebo UTRA TDD. Šírka pásma je štandardne 5 MHz, zvažujú sa aj časti a násobky tejto základnej šírky pásma.

Štandard W-CDMA sa často označuje aj ako UMTS - zatiaľ čo W-CDMA je technický názov naznačujúci, že ide o širokopásmové CDMA, teda WideBand CDMA. Označenie UMTS je názov ekonomicko-politický.

Prvá sieť založená na W-CDMA odštartovala v Japonsku v roku 2001 a išlo o sieť Foma spoločnosti NTT DoCoMo.

## Externé odkazy
* WCDMA – fyzická vrstva UMTS 

Kategória:Štandardy mobilnej telefónie
Kategória:Skratky
1. súkromné gymnázium v Bratislave

**1. súkromné gymnázium v Bratislave** je osemročné súkromné gymnázium, ktoré sídli v bratislavskej mestskej časti Ružinov.

## História
Gymnázium bolo založené v júli 1991 Ing. Františkom Tóthom († 2006), RNDr. Máriou Smrekovou, RNDr. Danou Jančínovou a Annou Cifrovou. Prvé vyučovanie sa začalo 2. septembra 1991 na Čapkovej ulici. V roku 2002 sa škola presťahovala do moderne zrekonštruovanej budovy na Bajkalskej ulici.

## Riaditelia školy
Prvým riaditeľom bol Ing. František Tóth. Od 2002 do 2006 bola riaditeľkou RNDr. Dana Jančinová. Od 2006 do 2018 bola riaditeľkou RNDr. Mária Smreková. Od 1. 9. 2018 až do súčasnosti je riaditeľkou školy RNDr. Dana Jančinová.

## Referencie

## Externé odkazy
* Oficiálny web školy

Kategória:Gymnáziá v Bratislave
Kategória:Ružinov
Phạm Tuân

**Phạm Tuân** (* 14. február 1947, dedina Quốc Tuấn, severná provincia Thái Bình, Severný Vietnam, dnes Vietnam) je severovietnamský vojenský letec a kozmonaut, ktorý letel do vesmíru roku 1980 v rámci programu Interkozmos. Bol prvým kozmonautom z Ázie, zo Zeme potom v poradí 96.

## Život
Pochádzal z početnej roľníckej rodiny, ktorá celá pracovala v miestnom poľnohospodárskom družstve. V roku 1955 šiel do školy a stal sa členom Komunistického zväzu mládeže. Po skončení školy roku 1963 nastúpil do armády. Pilotný výcvik urobil v ZSSR a potom spolu so ženou bojovali vo vojne vo Vietname. Mal za sebou ako vojenský letec radu vzdušných súbojov s lietadlami USA a tiež ako vôbec prvý človek na svete zostrelil v roku 1972 zo svojho MIGu lietajúcu pevnosť B-52, za čo ho vyznamenala vláda titulom Hrdina Vietnamskej socialistickej republiky. Mal v tom čase 25 rokov. Po vojne nastúpil v ZSSR na leteckú akadémiu J. Gagarina a bol tu tiež vybraný do prvej skupiny kozmonautov medzinárodného programu Interkozmos. V čase letu bol podplukovník. 

## Let do vesmíru
V lete zo Sojuzom 37 štartoval vo funkcii kozmonaut výskumník z kozmodrómu Bajkonur pod velením kozmonauta Gorbatka. Obidvaja kozmonauti sa pripojili k orbitálnej stanici Saljut 6, kde už bol pripojený Sojuz 36. Spoločne zo sovietskymi kozmonautmi Leonidom Popovom a Valerijom Riuminom plnili pripravené úlohy šiestej medzinárodnej posádky a v poriadku s druhou loďou, teda Sojuzom 36 vrátili na Zem po 188 hodinách strávených v kozme. Pristáli v kabíne lodi na padákoch na územie Kazachstanu. Loď Sojuz 37 zostala u stanice ako záložná.. 
 
* Sojuz 37, Saľut 6,  Sojuz 36, (23. júl 1980 – 31. júl 1980)

## Po lete
Po skončení letu dokončil štúdium akadémie. Neskôr bol povýšený na generála a poverený vedením oddelenia obranného priemyslu na Ministerstve obrany v Hanoji. S manželkou majú spolu jednu dcéru, ktorá sa im narodila v roku 1976.

## Referencie


## Zdroj
* 

## Literatúra
* 

## Externé odkazy
* Klub Hanoi
* Na webe Space

Kategória:Narodenia v 1947
Kategória:Vietnamskí kozmonauti
Základná škola s materskou školou Jozefa Murgaša

**Základná škola s materskou školu Jozefa Murgaša, Horná ul. 22, Šaľa**

## História a súčasnosť
Škola bola slávnostne odovzdaná do užívania 1. septembra 1972. Následne v roku 1973 boli odovzdané priestory telocvične a areál školy. Vtedy niesla názov **Základná deväťročná škola Sídlisko Váh**. Menšia zmena v názve nastala v roku 1983. Ruší sa deväťročná dochádzka na základných školách a ZDŠ sa mení na ZŠ. V roku 1985 sa stávame školou **s rozšíreným vyučovaním matematiky a prírodovedných predmetov**. Na 2. stupni vznikajú matematické triedy, do výučby sa zavádzajú prvé počítače. Po legislatívnych zmenách od školského roku 1996/1997 nesie škola názov **ZŠ Sídlisko Váh - Horná 22** a po štyroch rokoch v školskom roku 2001/2002 z názvu vypadáva pre všetkých obyvateľov regióna tak známe Sídlisko Váh a škola od roku, keď vstupuje do právnej samostatnosti a oslavuje svoje 30. výročie založenia, nesie označenie **ZŠ Horná 22 Šaľa**. Toto netrvá dlho, lebo 20.2.2004 je našej škole prepožičaný čestný názov **Základná škola Jozefa Murgaša, Horná 22, Šaľa**. Posledným výrazným medzníkom školy je jej kompletná rekonštrukcia v lete 2008. Škola nielenže dostáva nový vzhľad, ale budujú sa aj dve triedy pre materskú školu. V septembri 2008 vítame žiakov do vynovených priestorov a deti MŠ z Nešporovej ulice do ich novej MŠ na Hornej ulici. V roku 2009 sa ZŠ Jozefa Murgaša, Horná 22 Šaľa a MŠ na Hornej ulici spájajú a vzniká 
**ZŠ s MŠ Jozefa Murgaša, Horná 22 Šaľa**.

## Logo školy
Logo školy má tvar kruhu. V kruhopise je uvedený názov - ZŠ Jozefa Murgaša, Horná 22, Šaľa. Pole loga je priečne rozdelené na dve časti. Ľavá horná časť s nákresom oblohy, rieky a lužných lesov symbolizuje názov, ktorý škole patril dlhé roky - ZŠ Sídlisko Váh Šaľa. Pravá dolná časť je obrazom zamerania školy a to rozšírené vyučovanie matematiky a prírodovedných predmetov. Hríb uprostred prekrýva dve skúmavky a spolu s dvoma ratolesťami symbolizuje biológiu a chémiu. Odmocnina a sčítanie 2+3 vpravo , pravouhlý trojuholník vľavo sú symbolom matematiky.

## Riaditelia školy
**Vo funkcii riaditeľa školy pôsobili:**

## Externé odkazy
*  Oficiálna webová stránka školy 

Kategória:Základné školy na Slovensku
Kategória:Šaľa
Kategória:Školy v okrese Šaľa
Indiana Jones a chrám skazy

***Indiana Jones a chrám skazy*** () je voľným pokračovaním filmu *[[Indiana Jones a dobyvatelia stratenej archy]]*. Tretí diel (1989) bol pomenovaný *[[Indiana Jones a posledná krížová výprava]]*, štvrtým dielom (2008) je *[[Indiana Jones a Kráľovstvo krištáľovej lebky]]*.

## Dej

Dej sa odohráva o rok skôr oproti prvému dielu, roku 1935. Indiana (Harrison Ford) sa tentokrát v šanghajskom klube zapletie s čínskym gangsterským bossom. V hre je vzácna čínska soška a vzácny diamant – a Jonesov život. Hrdinný univerzitný profesor sa tentokrát spoločne so speváčkou Willie a chlapcom Kraťasom dostáva až k srdcu kanibalistickej náboženskej sekty, uznavajúcej pradávnu bohyňu Kálí.

## Osoby a obsadenie

## Ocenenia
* BAFTA Film Award (1985)Vizuálne efekty + 3 nominácie: kamera, strih, zvuk
* 1 cena Americkej filmovej akadémie (Oscar)Vizuálne efekty + 1 nominácia: hudba

## Zaujímavosti
* Scéna s vytrhnutým srdcom dodnes patrí k jednej z najtemnejších v režisérovej kariére. 
* Scéna s banskými vozíkmi bola plánovaná už pri prvom dielu série.
* Indiana chce ku koncu filmu zlikvidovať lotra rovnakým spôsobom ako v prvom diele – zastreliť. Dej sa však odohráva o rok skôr, a tak len diváci majú právo si spomenúť na túto situáciu. Deje sa tak ale zámerne a situácia ponúka množstvo interpretácií.
* Kritika ani diváci neboli Chrámom skazy unesení, zdal sa im príliš temný.
* Kate Capshow sa po niekoľkých rokoch stala režisérovou manželkou.

## Pozri aj
* Indiana Jones a dobyvatelia stratenej archy
* Indiana Jones a posledná krížová výprava
* Indiana Jones a Kráľovstvo krištáľovej lebky

## Externé odkazy
* 
* 

## Zdroj

Kategória:Indiana Jones
Kategória:Filmy z 1984
Kategória:Filmy USA
Kategória:Filmy režírované Stevenom Spielbergom
Kategória:Dobrodružné filmy
Kategória:Filmy podľa názvu
Drúzovia

thumb|Drúzsky muž v náboženskom odeve
**Drúzovia** alebo **drúzi** (jednotné číslo: *drúz*, žen. rod: *drúzka*; arab. jedn. č.: درزي - *darzí* alebo *durzí*, mn. č. دروز, *durúz*; hebr.: דרוזים, *druzim*) sú nábožensko-etnická komunita žijúca v Libanone, Izraeli a Sýrii, pôvodne však pochádzajúca z Egypta. Drúzovia sa odštiepili začiatkom 11. storočia (v roku 1017) od šiitskej vetvy ismailitov. Ide o značne uzavretú komunitu, do ktorej teologicko-filozofického systému nie je každý zasvätený. V súčasnosti žije na svete približne milión drúzov. V minulosti boli drúzi veľmi ovplyvnení novoplatonskou a gnostickou filozofiou. Veria aj v prevteľovanie duší. Na svoju vieru nikoho neobracajú a je dokonca nemožné k nim konvertovať. Namiesto piatich stĺpov, ktoré sú základom islamu, uznávajú tzv. sedem povinností. Medzi ich špecifikum patrí lojalita k štátu, v ktorom žijú. Na vlastnú žiadosť napríklad slúžia v izraelskej armáde.

O drúzoch sa zmieňuje už židovský cestovateľ Benjamín z Tudely, keď okolo roku 1165 navštívil oblasti, kde drúzi žili; mylne ich pokladá za pohanov.

## Referencie


## Ďalšia literatúra
* 
* 
* 
* 

## Pozri aj
* Ezoterizmus
* Gnosticizmus
* Novoplatonizmus

## Iné projekty

## Zdroj
* 

Kategória:Islam
Kategória:Náboženské smery
Grumman XF5F Skyrocket

**Grumman XF5F Skyrocket** bol prototyp dvojmotorového palubného stíhacieho lietadla. V čase jeho vzniku začali v službe na lietadlových lodiach jednoplošné lietadlá vytlačovaľ dvojplošníky a preto bola jeho koncepcia pomerne odvážna. Existovala tiež pozemná verzia tohto typu, označená Grumman XP-50.

Stavbu prvého prototypu, označeného *XF5F-1*, objednalo americké námorníctvo (US Navy) 30. júna 1938. Dvojmotorový dolnoplošník s dvojicou motorov Wright XR-1820-40 Cyclone, mal krátky trup, ktorý nepresahoval pred nosnú plochu. Pôvodne mal niesť dva kanóny Madsen kalibru 25 mm.

Prvý let probehol 1. apríla 1940. Ukázali sa problémy s chladením oleja. Chladič oleja bol preto upravený. Zmeny boli uskutočňované aj v iných častiach projektu. Kabína dostala nový, nižší prekryt, výzbroj bola redukovaná na štyri guľomety kalibru 12,7 mm, prepracované kryty motorov a pridané aerodynamické kryty vrtúľ. Hlavné úpravy boli dokončené 15. júla 1941. Ďalšia rada testov pokračovala až do polovice januára 1942. V tom čase už ale firma Grumman začala pracovať na projekte modernejšieho palubného stíhača XF7F-1 a testy typu XF5F slúžili hlavne k urýchlení jeho vývoja. Prototyp slúžil k testom, dokiaľ nebol 11. decembra 1944 poškodený pri pristátí na brucho.

## Hlavné technické údaje
* Osádka: 1
* Rozpätie: 12,80 m
* Dĺžka: 8,76 m
* Výška: 3,45 m
* Nosná plocha: 28,2 m²
* Hmotnosť prázdneho lietadla: 3 677 kg
* Vzletová hmotnosť: 4 600 kg
* Pohonné jednotky: 2× vzduchom chladený hviezdicový deväťvalec Wright XR-1820-40/42
** Výkon motoru: 1200 hp (895 kW)

### Výkony
* Maximálna rýchlosť: 616 km/h
* Dostup: 10 000 m
* Stúpavosť: 1 220 m/min
* Dolet: 1 930 km

### Výzbroj
* 4× guľomet M2 Browning kalibru 12,7 mm
* 2× 75 kg puma

Kategória:Stíhacie lietadlá USA
XF5F Skyrocket
Kategória:Prototypy lietadiel USA
Kategória:Palubné lietadlá USA
Kategória:Lietadlá druhej svetovej vojny
Renault 3

**Renault 3** (skrátene **R 3**, interné označenie *R1121*) bola lacnejšia a minimálne vybavená verzia automobilu Renault 4, vyrábaná v rokoch 1961–1962. 

Bola určená len pre francúzsky trh a k dostatiu v jedinom odtieni šedej farby, zvanej *Pyramid grey*. Na prvý pohľad sa od Renaultu 4 líšila absenciou okna medzi C a D stĺpkom. Vybavená bola malým motorom o objeme 603 cm³ odvodeným z predchodcu, Renault 4CV. V období od júla 1961 do septembra 1962 bolo vyrobených len 2 526 vozidiel.

## Iné projekty

## Externé odkazy
* Stránky majiteľa jedného z vozidiel 

## Zdroje

Kategória:Malé automobily
3
Ligotavka žltoškvrnná

**Ligotavka žltoškvrnná** (*Somatochlora flavomaculata*) je druh vážky z čeľade ligotavkovité (*Corduliidae*).

## Opis
Zadoček ligotavky žltoškvrnnej má dĺžku 34-40 mm. Hruď má zelenú s kovovým leskom. Oči sú lesklé, na temene sa dotýkajú v priamke. Na čele medzi očami má dve nespojené žlté škvrny. Pri základni zadných krídiel môže mať malé žltasté škvrny, inak sú krídla číre. Nohy má čierne. Zadoček je veľmi tmavo zelený s bronzovým leskom so žltými škvrnami na boku piateho až ôsmeho článku.

Nymfa (larva) je dlhá až 21 mm. Na tele je ochlpená. Na chrbte zadočka má trne a na boku 9. článku má aj bočné trne.

## Výskyt
. Vyskytuje sa vo veľkej časti Európy, kde je na väčšine územia ohrozená.

## Spôsob života
Vajíčka aj nymfy môžu prečkať niekoľko týždňov sucha. Nymfa sa vyvíja až 4 roky. Dospelé jedince lietajú od mája do augusta. Vyskytujú sa v nížinách na zarastených močiarnatých či rašelinných vodách. Samičky znášajú vajíčka za kolísavého letu na bahnitú plytčinu.

## Referencie

## Iné projekty

## Externé odkazy
* Somatochlora flavomaculata na vazky.sk

## Zdroj

Kategória:Ligotavkovité
Kategória:Najmenej ohrozené druhy
Kazachovia

[right|thumb|250px|Kazašská poštová známka, ktorá vyobrazuje tradičné oblečenie a kazašskú [jurta|jurtu]]

**Kazachovia** alebo zriedkavo **Kazaši** (kazašsky: *qazaqtar / қазақтар*) sú turkický národ pozostávajúci asi zo  14 miliónov ľudí, ktorí žijú v strednej Ázii. Hovoria po kazašsky.

Krajiny, kde žijú Kazachovia:
* Kazachstan 10,6 miliónov
* Čína 1 400 000 - 1 500 000
* Uzbekistan 800 000 - 1 100 000
* Rusko 654 000
* Mongolsko 140 152
* Turkménsko 40 - 90 000
* Kirgizsko 38 900
* Afganistan 21 000
* Turecko 19-25 000
* Irán 10-15 000
* Ukrajina 5 526
* Bielorusko 1238
* Tadžikistan 900
* Nemecko 890


Kategória:Etniká, národy a národnosti
Kategória:Turkické národy
Ken Skupski

**Ken Skupski** (* 9. apríl 1983, Liverpool, Spojené kráľovstvo) je súčasný britský profesionálny tenista. Počas svojej kariéry vyhral 2 turnaje ATP vo štvorhre.

## Finálové účasti na turnajoch ATP (2)

### Štvorhra - výhry (2)

## Externé odkazy

Kategória:Narodenia v 1983
Kategória:Britskí tenisti
Kategória:Osobnosti z Liverpoolu
Stredná odborná škola (Púchov, Terézie Vansovej 1054/45)

## Profil školy
Stredná odborná škola Púchov zahŕňa 4 bývalé právne školské subjekty a to SPŠ Púchov, ktorá sa 1. septembra 1996 zlúčila s SPŠCH Púchov. Od 1. septembra 2000 sa k týmto subjektom pričlenilo SOU Matador a. s. Púchov a od 1. septembra 2005 aj ZSŠ odevná Púchov. Škola pripravuje absolventov trojročných učebných odborov na pokračovanie v nadstavbovom štúdiu a ostatných absolventov pripravuje tak, aby si po skončení štúdia našli uplatnenie a zamestnali sa v regióne a jeho blízkom okolí.

Výučba v škole sa realizuje v dvoch strediskách, a to v stredisku č. 1 v budove Inštitútu vzdelávania (pri Continental Matador a.s. Púchov) a v stredisku č. 2 na Kolonke. Škola na svoj vzdelávací proces využíva odborné učebne, vlastné dielne a odborné pracoviská v podnikoch v regióne Púchov a v blízkom okolí, na iných vysokých školách v blízkom regióne, na Slovensku alebo v zahraničí.

## Vzdelávanie v školskom roku 2010/2011
### Študijné odbory
* 3158 6 00 styling a marketing
* 3760 6 00 prevádzka a ekonomika dopravy
* 2841 6 00 technológia ochrany a tvorby životného prostredia 
* 2848 6 00 chemická informatika
* 2679 4 00 mechanik mechatronik
* 2411 4 00 mechanik nastavovač
* 6405 4 00 pracovník marketingu
* 2659 4 00 operátor gumárenskej a plastikárskej výroby

### Učebné odbory – 3. ročné
Absolventi získajú výučný list, môžu pokračovať v nadstavbovom štúdiu na škole a získajú maturitné vysvedčenie.
* 2466 2 02 mechanik opravár – stroje a zariadenia
* 2683 2 04 elektromechanik – stroje a zariadenia

### Učebné odbory – 2. ročné – B variant
* 3178 0 výroba konfekcie

### Nadstavbové štúdium
* 2414 4 01 strojárstvo – výroba, montáž a oprava prístrojov, strojov a zariadení

## Externé odkazy
* Stránka školy

Kategória:Stredné odborné školy na Slovensku
Kategória:Školy v Púchove
Renault Espace

**Renault Espace** je veľké MPV, ktoré vyrába francúzska automobilka Renault od roku 1984. Prvé 3 generácie vyrábala dcérska spoločnosť Matra. Espace je niekedy označovaný za prvé európske MPV.

## Prvá generácia

Vyrábal sa do roku 1991. Pretože v svojej dobe nemal príliš priamych konkurentov, stal sa veľmi populárnym. V roku 1988 prešiel modernizáciou. Výraznou zmenou prešiel interiér.

## Druhá generácia

Vyrábala sa v rokoch 1991 až 1997. Design automobilu bol zjednotený s ostatnými modelmi Renault. Základné tvary zostali zachované. 

### Espace F1
Výstavný showcar postavený k výročiu 10-ročnej výroby modelu Espace a oslave úspechov Renaultu vo formule 1. Zrýchlenie z nuly na 200 km/h bolo 6 sekúnd. 

## Tretia generácia

Bola posledná, ktorú vyrábala automobilka Matra. Vyrábala sa od roku 1997 do roku 2003. Interiér bol cenený ako veľmi moderný. Napríklad tachometer bol umiestený uprostred. Veľa automobilov tejto generácie je využívaných ako vozidlá taxislužby v Malajskej Kuala Lumpur. Vyrábala sa aj o 272 mm dlhšia verzia Grand Espace. Vonkajšie panely karosérie boli prevažne z plastu. 

### Motory
***zážihové radové štvorvalce***
* 2,0i 8V (83,5 kW) 
* 2,0116V (103 kW)
***zážihové vidlicové šesťvalce***
* 3,0i 12V (123 kW)
* 3,0i 24V (140 kW)
***vznetové radové štvorvalce***
* 1,9 dTi (72 kW)
* 2,2, dT (83 kW)
* 2,2 dCi 16V (95 kW)

### Rozmery
*dĺžka - 4 517 mm
*výška - 1 810 mm 
*šírka - 1 690 mm 
*rázvor - 2 702 alebo 2 974 mm (Grand Espace)

## Štvrtá generácia

Vyrába sa od roku 2003. Design bol radikálne zmenený v duchu modelov Avantime a Vel Satis. 

## Iné projekty

## Externé odkazy
* Oficiálne stránky 
* Článok na Auto.cz 
* Článok na Autoweb.cz 

Espace
Kategória:Veľké MPV